Lietuvos oro uostai, AB skelbia
NEPRIKLAUSOMŲ AUDITO IR RIZIKŲ KOMITETO NARIŲ atranką


Lietuvos oro uostai, AB (toliau – Įmonė) skelbia kandidatų atranką užimti audito ir rizikų komiteto (toliau – Komitetas) nepriklausomų narių pareigas. Komitetas Įmonėje atsakingas už objektyvių ir nešališkų išvadų bei pasiūlymų dėl vidaus ir išorės audito, finansinės atskaitomybės, rizikų valdymo ir vidaus kontrolės sistemų teikimą Įmonės valdybai. Į Komitetą bus atrinkti du nepriklausomi Komiteto nariai – finansinio audito ir rizikų valdymo sritims. Komiteto kadencijos terminas - iki veikiančios Bendrovės valdybos kadencijos pabaigos, t. y. iki 2030 m. rugpjūčio 18 d.
Audito ir rizikų komiteto atsakomybės:
· Stebėti Įmonės finansinių ataskaitų rengimo procesą, peržiūrėti ir aptarti finansines ataskaitas su vadovybe ir auditoriais;
· Stebėti finansinių ataskaitų audito procesą, aptarti su auditoriais jų pateikiamas ataskaitas;
· Vykdyti audito įmonės atrankos procedūrą, vertinti auditorių kvalifikaciją ir veiksmingumą, stebėti auditorių ar audito įmonių nepriklausomumą;
· Peržiūrėti pagrindinius Įmonės rizikos veiksnius, vertinti rizikos valdymo sistemos veiksmingumą;
· Stebėti Įmonės rizikų valdymo proceso vykdymą - kaip identifikuojamos, vertinamos ir valdomos tikslų pasiekimui aktualios rizikos;
· Vertinti galimas rizikas ir jų tolerancijos ribų tinkamumą, suderinamumą su strategija, atitinkamai teikiant rekomendacijas valdybai:
· Prižiūrėti kaip valdomos reikšmingų infrastruktūros projektų finansinės, terminų, įgyvendinimo ir kitos rizikos;
· Vertinti aviacijos saugos, saugumo, kibernetinio saugumo, veiklos tęstinumo ir infrastruktūros atsparumo rizikų valdymo sistemos veiksmingumą;
· Stebėti atitikties, interesų konfliktų, korupcijos prevencijos ir pranešimų apie pažeidimus sistemų veiksmingumą;
· Vertinti vidaus audito funkcijos veiksmingumą, prižiūrėti, kad būtų skirta pakankamai išteklių numatytiems uždaviniams įgyvendinti;
· Vertinti vidaus audito skyriaus veiklą bei aptarti patikrinimų rezultatus, trūkumų šalinimą, vidaus audito planų įgyvendinimą, vertinti nepriklausomumą ir objektyvumą;
· Stebėti kontrolės sistemos tinkamumą bei veiksmingumą;
· Atlikti kitas Lietuvos Respublikos finansinių ataskaitų audito ir kitų užtikrinimo paslaugų įstatymo 69 straipsnyje nurodytas bei Įmonės valdybos sprendimu Komiteto kompetencijai priskirtas funkcijas.


Kandidatams (-ėms) taikomi bendrieji reikalavimai: 
· Aukštasis universitetinis ar jam prilygintas išsilavinimas finansų, buhalterinės apskaitos, verslo administravimo arba susijusiose srityse;
· Lietuvių kalbos žinios ne žemesniu kaip gimtosios kalbos lygiu;
· Anglų kalbos žinios ne žemesniu kaip B2 lygiu;
· Atitiktis nepriekaištingos reputacijos ir nepriklausomumo kriterijams;
· Per pastaruosius penkerius metus nebūti pašalintam (-ai) iš juridinio asmens vienasmenio ar kolegialaus valdymo organo dėl pareigų nevykdymo ar netinkamo jų atlikimo;
· Būti nesusijusiam (-iai) su kitais juridiniais asmenimis ryšiais, dėl kurių galėtų kilti interesų konfliktas;
· Atitiktis Lietuvos Respublikos nacionaliniam saugumui užtikrinti svarbių objektų apsaugos įstatymo 17 straipsnio 2 dalyje nustatytiems reikalavimams.

Kandidatams (-ėms) taikomi specialieji reikalavimai:
· Ne mažesnė kaip 5 metų patirtis audito, finansų kontrolės, apskaitos, rizikų valdymo srityse didelėse įmonėse ar organizacijose;
· Geras LR teisės aktų, reglamentuojančių rizikos veiklą ir tarptautinius rizikos valdymo praktikos standartus, išmanymas;
· Įmonių vidaus kontrolės sistemų, veiklos analizės procesų išmanymas;
· Privalumu laikoma, jei esate teisės aktų nustatyta tvarka atestuotas (-a) auditorius (-ė); 
· Patirtis dirbant valdybos, stebėtojų tarybos, audito komiteto, rizikų komiteto ar kito kolegialaus valdymo ar priežiūros organo sudėtyje laikoma privalumu;
· Galimybė skirti pakankamai laiko Komitetui ir įmonės veiklos specifikai (mažiausiai 12 posėdžių per metus).

Dokumentai, kuriuos privalo pateikti kandidatas (-ė):
· kandidato paraiška dalyvauti atrankoje ir sąžiningumo deklaracija;
· kandidato gyvenimo aprašymas;
· kandidato motyvacinis laiškas atrankos komisijai;
· kandidato tapatybę patvirtinančio asmens dokumento kopija;
· Sutikimą dėl asmens duomenų tvarkymo.

Daugiau informacijos apie atrankos procesą rasite šiose nuorodose: 631 Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar... ir Audito ir rizikų komitetas - LTOU
Jei susidomėjote šia galimybe, kviečiame kandidatuoti ir siųsti dokumentus pavadinimu „Nepriklausomas audito ir rizikų komiteto narys (-ė)“ el. paštu: info@simplesearch.lt iki 2026 m. lapkričio 8 d. 

Kandidatuojantys asmenys, teikdami aukščiau nurodytus dokumentus ir sutikdami, kad dėl jų būtų priimtas sprendimas skirti kolegialaus organo nariais kartu sutinka, kad, prieš priimdama šį sprendimą, atranką vykdanti AB „Lietuvos oro uostai“ Valdyba turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones dėl turimos informacijos apie tokius asmenis pateikimo;
Kandidato gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei kitiems teisės aktų nustatytiems reikalavimams.
Visų kandidatų konfidencialumas bus užtikrintas.

Jei turite klausimų, susisiekite su konsultante Irma Simonkevičienė +370 619 77997

